                                                Z A P I S N I K


11. sjednice VMO Donje Svetice održane  u petak, 25.3. 2022. u 18:30 sati
 u prostorijama mjesne samouprave Mjesnog odbora Volovčica, Kriška 20.


Prisutni članovi vijeća:

1. Valentina Bedeković
2. Goran Radovanović
3. Davor Nikolić
4. Mirko Tomić
5. Dijana Požgaj
6. Lucija Marić
7. Milena Žganjer


Predsjedava Valentina Bedeković, predsjednica Vijeća

Zapisnik vodi: Milena Žganjer

Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora.

Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. Zahvaljuje svima na dolasku.

Daje prijedlog zapisnika sa 10. sjednice na razmatranje.

Zapisnik je verificiran uz napomenu da zaključak 4.1. nije jednoglasno podržan



D N E V N I     R E D:

1. Izvješće o radu VMO Donje Svetice za 2021.,
2. Program rada VMO Donje Svetice za 2022.,
3. Prijedlog Zaključka o utrošku sredstava s pozicije
            „ostali nespomenuti rashodi poslovanja“ za 2022.
4. Aktualna komunalna problematika,
5. Razno: izvješća, pitanja i prijedlozi.


Ad 1. Izvješće o radu VMO Donje Svetice za 2021.,

Predsjednica pita jesu li svi pročitali izvješće o radu te ukratko izlaže sadržaj izvješća.
-obrađeno 14 točaka dnevnog reda do travnja 2021., u prošlom sazivu.
-u novom sazivu, od lipnja 2021., zaključno sa 8. sjednicom, do kraja prosinca, obrađeno je 44 točke dnevnog reda.
-donesena su 62 zaključka, akta, među kojima i sljedeći:
- Godišnji obračun Mjesnog odbora Donje Svetice za 2020., 
- Financijski plan Mjesnog odbora Donje Svetice za 2021.
- Prijedlog  prioriteta Plana malih komunalnih akcija za 2021.
- Izvješće o radu Vijeća Mjesnog odbora Donje Svetice za 2020.
- Program rada Vijeća Mjesnog odbora Donje Svetice za 2021.god.

    - Predsjednici Vijeća su redovito sazivali sjednice Vijeća, predlagali dnevni red i predsjedali svim sjednicama Vijeća u 2021. godini. Surađivali su s predsjednikom Vijeća Gradske četvrti Peščenica - Žitnjak u sastavljanju dnevnog reda, te prisustvovali Koordinacijama predsjednika Gradske četvrti Peščenica - Žitnjak i predsjednika mjesnih odbora Gradske četvrti Peščenica – Žitnjak.

-Članovi Vijeća su svoj rad realizirali prvenstveno kroz sudjelovanje na sjednicama Vijeća, na koje su se redovito odazivali. Članovi su na sjednicama raspravljali i izjašnjavali se o svim pitanjima koja su bila na dnevnom redu, te davali inicijative i prijedloge radi poboljšanja života građana na svom području. Također su organizirali redovita tjedna dežurstva u sjedištu Mjesnog odbora radi primanja građana.

-Vijeće je u svom radu nastojalo riješiti zahtjeve građana, te je poduzimalo mjere u okviru svojih nadležnosti kroz prijedloge za Plan malih komunalnih akcija i Aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora Donje Svetice, dostavljajući zapisnike i zaključke sa sjednica Vijeća.

Predsjednica otvara raspravu.


Glasanje o zaključku 1.: Izvješće o radu VMO Donje Svetice jednoglasno prihvaćeno


Ad 2.Program rada VMO Donje Svetice za 2022.

Predsjedavajuća pita jesu li svi pročitali program rada i izlaže ga.


a) Polazne odrednice

	Vijeće Mjesnog odbora Donje Svetice polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  Donje Svetice.
	Naravno, polazne odrednice i ciljevi i zadaci programa rada Vijeća Mjesnog odbora Donje Svetice ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Donje Svetice kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Donje Svetice s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora Donje Svetice koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.

	Iz navedenog konteksta specificiraju se sljedeće polazne odrednice:

1. Pojačano održavanje, asfaltiranje i rekonstrukcija ulica.
2. Izgradnja i asfaltiranje parkirališta.
3. Uređenje i asfaltiranje pješačkih staza i nogostupa.
4. Regulacija prometa postavom prometne signalizacije.
5. Pojačanje postojeće javne rasvjete u ulicama.
6. Uređenje i opremanje dječjih igrališta potrebnim sadržajima.
7. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
8. Briga o problematici vezanoj uz zaštitu okoliša i sigurnost građana u Mjesnom odboru Donje Svetice.
9. Pojačati aktivnosti vezane za zaštitu okoliša, kako s razine Grada tako i Ministarstva zaštite okoliša, pogotovo kad je u pitanju rješavanje divljih deponija.
10. Inicirati pokretanje postupka promjene i izmjene Prostornog plana za naselje Donje Svetice.
11. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
· suradnje Vijeća Mjesnog odbora Donje Svetice s građanima,
· suradnje Vijeća Mjesnog odbora Donje Svetice s Vijećem Gradske četvrti Peščenica-Žitnjak i Gradskim uredom za mjesnu samoupravu.

Navedene odrednice uvjetuju i usmjeravaju izravno uspješnost rada Vijeća Mjesnog odbora Donje Svetice a neizravno pridonose uspješnoj realizaciji rada Vijeća Gradske četvrti Peščenica-Žitnjak.

a) Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg mjesnog odbora, Vijeće Mjesnog odbora Donje Svetice postavlja sljedeće ciljeve:

1. Koordinirano u suradnji s građanima sustavno prikupljanje svih podataka bitnih za Mjesni odbor Donje Svetice o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana Mjesnog odbora Donje Svetice s istim.
2. Koordinirano s Vijećem Gradske četvrti Peščenica-Žitnjak sustavno i kontinuirano planiranje rješavanja manjih komunalnih potreba koje Vijeće Mjesnog odbora Donje Svetice selektira i predlaže Vijeću Gradske četvrti kao prioritete programa Plana malih komunalnih aktivnosti za tekuće i iduće razdoblje.
3. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Donje Svetice koji se ne mogu, zbog svoje obimnosti i složenosti, rješavati kroz program Plana malih komuunalnih aktivnosti.
4. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Donje Svetice.
5. Permanentno nastojanje za što učinkovitijom suradnjom Vijeća Mjesnog odbora Donje Svetice s Vijećem Gradske četvrti Peščenica-Žitnjak i Gradskim uredom za mjesnu samoupravu.

b) Zadaci i rokovi

Na osnovi ovih, programom postavljanih ciljeva, Vijeće Mjesnog odbora Donje Svetice će u svome radu i na svojim sjednicama tijekom 2022. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske  četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
2. Kontinuirano praćenje aktualne komunalne problematike na području Mjesnog odbora Donje Svetice – naselja, te 
                  a)  Utvrđivanja prioriteta za Plan komunalnih aktivnosti Vijeća Gradske četvrti 
     Peščenica-Žitnjak.
     b)  Složenih i većih komunalnih potreba nadležnim tijelima Grada po propisanoj  
          proceduri (kontinuirano  kroz cijelu godinu).
    c)  Donošenje Plana malih komunalnih akcija (čišćenje javnih površina, održavanje
         javnih površina i održavanje nerazvrstanih cesta).
3. Davanje mišljenja o prijedlozima akata i programima koja od Vijeća Mjesnog odbora Donje Svetice zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Donje Svetice (kada bude zatražena i ponuđena).
4. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Donje Svetice (kontinuirano kroz cijelu godinu).
5. Predlaganje prioriteta PKA za 2023. za Mjesni odbor Donje Svetice (listopad-prosinac 2022.)
6. Donošenje Financijskog plana Vijeća Mjesnog odbora Donje Svetice za 2022. (veljača 2022.).
7. Donošenje Izvješća o radu Vijeća Mjesnog odbora Donje Svetice za 2021. (ožujak 2022.).
8. Donošenje Programa rada Vijeća Mjesnog odbora Donje Svetice za 2021. (ožujak 2022.).
9. Donošenje Plana komunalnih akcija Mjesnog odbora Donje Svetice za 2021. (veljača 2022.).
10. Donošenje Godišnjeg obračuna Vijeća Mjesnog odbora Donje Svetice za 2021. (lipanj - rujan 2022.)
11. Sudjelovanja i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog Donje Svetice (prema dospijeću prijedloga).
12. Raspravljanje i predlaganje rješavanja problema o zaštiti okoliša, sigurnosnom i društvenom standardu građana Mjesnog odbora Donje Svetice (kontinuirano kroz cijelu godinu). 

Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
· dosegnutoj razini odvijanja propisanog i opisanog rada Vijeća Mjesnog odbora Donje Svetice.
· suradnji Vijeća Mjesnog odbora Donje Svetice s Vijećem Gradske četvrti Peščenica-Žitnjak i s predsjednikom Vijeća Gradske četvrti.
· suradnji Vijeća Mjesnog odbora s građanima Mjesnog odbora Donje Svetice, te o izvršenju proračunskih stavki koje se odnose na Mjesnu samoupravu Grada Zagreba.



Predsjednica otvara raspravu.
Nakon rasprave, Vijeće jednoglasno donosi 
Program rada VMO Donje Svetice za 2022.

Ad 3. Prijedlog Zaključka o utrošku sredstava s pozicije
„ostali nespomenuti rashodi poslovanja“ za 2022.


Uvidom u dostavljene planove utroška sredstava koji su potrebni da bi se proveo postupak javne nabave ponovno podsjećamo kako se sredstva za gore navedenu poziciju mogu utrošiti na protokolarne potrebe (cvijeće, svijeće), materijal neophodan za rad, vijeća (uredski materijal, sanitarne potrepštine), odnosno za potrebe promocije rada gradskih četvrti i mjesnih odbora. Sukladno navedenom plan utroška sredstava može sadržavati tri osnovne stavke. Posebno napominjemo, ako planirate navedena sredstva utrošiti na promociju gradske četvrti i mjesnih odbora, organizacijom dana gradske četvrti ili mjesnih odbora i sličnim aktivnostima, sredstva će se sa navedene pozicije prenamijeniti na poziciju 3233 Usluge promidžbe i informiranja. Iz razloga što je navedeno kako se unutar organizacije navedenih dana pojavljuju stavke koje prema Proračunskom računovodstvu spadaju u promidžbu i informiranje.


Vijećnici su se složili sa navedenim sredstvima i predložili između ostaloga da bi trebali češće organizirati druženje sa stanovništvom i obilježavanje akcije poput Dana narcisa na način da se štićenicama  Doma za umirovljenike podijele narcise i sl. podrške humanitarnim akcijama za što bi koristili sredstva namijenjena VMO Donje Svetice. Isto tako planirano je saznati koji bi Dan Mjesnog odbora Donje Svetice bio najprikladniji za slavlje i prijedlog je rođendan Željka Malnara ili možda rođendan Frana Krste Frankopana jer su oni važni za kvart.


Zaključak raspodjele sredstava:

ZAKLJUČAK
O PRIJEDLOGU UTROŠKA SREDSTAVA S POZICIJE
OSTALI NESPOMENUTI RASHODI POSLOVANJA


1.	Vijeće Mjesnog odbora Donje Svetice na poziciji 256-3299 - OSTALI NESPOMENUTI RASHODI POSLOVANJA u 2022., raspolaže sredstvima u iznosu od 6.300,00 kn.

2.	Vijeće Mjesnog odbora Donje Svetice  predlaže utrošak sredstava iz točke 1. ovog zaključka na sljedeći način:
	
1.	Nepredviđeni troškovi (vijenci, cvijeće, svijeće, sl.)                             1000,00   kn
   		
                                                                                                                    
       2. Materijal neophodan za rad vijeća (uredski materijal, 
          sanitarne potrepštine)                                                                          500,00  kn
                                                                                                                      
       3. Promocija Gradske četvrti  i Mjesnog odbora                                 4800,00  kn

                                                                                             Ukupno           6300,00  kn

Ad 4.Aktualna komunalna problematika

1. 1.a) stanje ceste Dugoselske
            1.b)  zarasla parcela u Dugoselskoj

Izvješće sa sastanka održanog u Dugoselskoj:

Stanari Dugoselske 10 i 12 nezadovoljni su neodržavanjem dijela ulice Dugoselske koji se spaja na Vukovarsku, jer im s te ceste prokišnjava u podzemne garaže. Predsjednica VMO-a je bila na očevidu s predstavnikom stanara i stanje je doista očajno.



2. Livadica, stanje kolnika i rasvjete

Prijedlog zaključka 5a

[bookmark: _GoBack]VMO Donje Svetice predlaže GČ Peščenica-Žitnjak da stupi u kontakt s HŽ-om u vezi njihovog neodržavanja njihovih parcela kod Livadice i šire na tom prostoru (parcela 4357/1)
Stanovnici su ogorčeni jer je njihova ulica puna rupa a nalazi se na parceli HŽ-a i Vijeće Mjesnog odbora ne može ništa poduzeti.
Zaključak 5b

 traži se hitno  čišćenje zarasle parcele u Dugoselskoj 8 koja je dijelom gradsko vlasništvo ( sada dok je sve suho i lako za očistiti). Prijedlog je da se troškovi čišćenja takvih parcela jednostavno proslijede na vlasnike parcela  kako bi ih se natjeralo da održavaju svoje vlasništvo na dobrobit i zdravlje zajednice. S obzirom na nestašicu parkinga na Donjim sveticama prijedlog je i da Grad Zagreb otkupi navedeno zemljište za parking.
Jednoglasno prihvaćeno.



Prijedlog Zaključka 5c

prometnica u Dugoselskoj 10-12 koja je izlaz na Vukovarsku ulicu je jako lošem stanju i zahtijeva sanaciju asfalta. Stanari zgrade su pokrenuli postupak vraćanja ceste u privatno vlasništvo no do tada je ovo javna prometnica koju svi koriste i Zagrebačke ceste bi je trebale sanirati.
Jednoglasno prihvaćeno


3. Stupići na Ivanićgradskoj, kod tržnice Volovčica

Z a k lj u č a k   6. o rješavanju komunalne problematike

Sukladno prijedlogu građana i temeljem terenskog izvida, Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da od Gradskog ureda za obnovu, izgradnju, prostorno uređenje, graditeljstvo, komunalne poslove i promet ishodi 

· dozvolu za postavljanje zaštitnih stupića na nogostupu kod pješačkog  prijelaza koji prelazi Ivanićgradsku ulicu kod k.br. Ivanićgradska ulica 11 i k.br. Planinska ulica 26, k.č. 4325/1 k.o. Peščenica (slika 5.)
[image: Description: Map

Slika 5. – predmetni pješački prijelaz

te da od Gradskog ureda za obnovu, izgradnju, prostorno uređenje, graditeljstvo, komunalne poslove i promet – Sektor za komunalno i prometno redarstvo zatraži
· pojačani nadzora nepropisno zaustavljenih i parkiranih vozila u neposrednoj blizini pješačkog prijelaza koji prelazi Ivanićgradsku ulicu kod k.br. Ivanićgradska ulica 11 i k.br. Planinska lica 26 (k.č. 4325/1 k.o. Peščenica) dok se ne postave traženi stupići.
· Jednoglasno prihvaćeno




Ad 5.Razno: Izvješća, pitanja, prijedlozi

1. UPU i GUP

Iz Grada traže od GČ-mišljenje o stanju UPU-a i GUP-a u našoj GČ.
Održat će se sastanci i edukacije na tu temu s nadležnim uredima, pa će MO dati svoje mišljenje o stanju na Donjim Sveticama nakon toga.

VMO Donje svetice raspravljalo je o važnosti zelenog koridora kao i o važnosti prostora za javnu namjenu sa sportskim i ostalim sadržajima, a vidjet ćemo je li to bolje postići traženjem izrade UPU-a ili izmjenama GUP-a.



2. Nakon Izvješća o HAŠK-u s koordinacije, 
Zatražili smo prvih 8 aneksa ugovora o koncesiji s HAŠK-om, kao i zadnje tromjesečno izvješće o poslovanju HAŠK-a.

Zaključak: VMO Donje Svetice ima stav da,  ukoliko  Grad produži koncesiju  HAŠKu  neka to bude na kraći rok i to samo za glavni teren, a ostali dio treba vratiti građanima na korištenje, uz obavezno vraćanje srušenog košarkaškog terena, stolova za stolni tenis, zida za tenis i zapuštenog boćališta. Mišljenja smo da, djelomični dio terena treba biti opet sportsko rekreativni centar za građane u srcu našeg naselja. Jednoglasno prihvaćeno. 


3. Zaključak: VMO Donje Svetice je jednoglasno izglasao da Trg Dinamovih legendi- u obliku spomen parka ili trga, bude na čestici 3780/1 i 3780/3 tj. Između dva Dinamova murala, kao što je već odlučeno u zaključku s 8. sjednice VMO DS, koji stoji u zapisniku, ali nije potpisan kao zaključak.


4. VMO Donje Svetice primili na znanje Izvješće o preuređenju Ivanićgradske sa rušenjem stabala i žardinjere koje ostaju .


5. Zaključak o drvoredu i ružnoj zapuštenoj ogradi uz ulicu DS, od Kauflanda prema Ministarstvu obrazovanja poslati POŽURNICU da se navedena ograda ukloni.




Prijedlozi za dnevni red za iduću sjednicu:


1.Prijedlozi parkirališta. Za iduću sjednicu će VMO Donje Svetice pripremiti prijedloge parkirališnih zona.



Sjednica je završila u 20.30 sati.


KLASA:024-08/22-03/673
URBROJ:251-13-11-11-22-2 
Zagreb, 25. ožujka 2022.


Predsjednica Vijeća Mjesnog odbora
Donje Svetice

Valentina Bedeković, v.r.

